Vaistinis čiobrelis
Vaistinis čiobrelis (Thymus vulgaris) – notrelinių šeimos aromatinis daugiametis augalas. Aukštis 15–20 cm. Stiebas sumedėjęs. Žiedai nuo alyvinės iki rausvos spalvos, susitelkę šakučių viršūnėse. Žydi nuo gegužės iki rugsėjo. Augalas medingas, turi vaistinių, prieskoninių savybių. Lietuvoje vaistinis čiobrelis auginamas darželiuose. Kaip ir kiti čiobreliai naudojamas arbatoms, kaip prieskonis, kaip antibakterinė, vaistinė medžiaga.